open-index/open-wikipedia-markdown huggingface dataset:
Dokutšajevsk

**Dokutšajevsk** (; ) on  kaupunki Ukrainan Donetskin alueen Kalmiusken piirissä. Dokutšajevsk sijaitsee Kalmius-joen vesistöön kuuluvan Suh’a Volnovaha -joen varrella, maanteitse noin 48 kilometriä piirikeskus Kalmiusken keskustasta länteen ja 40 kilometriä aluekeskus Donetskista etelälounaaseen. 

Ukrainan tilastokeskus arvioi kaupungin väkiluvuksi 22&nbsp;907 asukasta vuoden 2021 alussa. Väestönlaskennassa 2001 väkiluku oli 24&nbsp;383. Tuolloin 60,2 prosenttia asukkaista oli etniseltä taustaltaan ukrainalaisia, 33,3 prosenttia venäläisiä, 2,7 prosenttia kreikkalaisia ja 0,8 prosenttia valkovenäläisiä. 

Kaupungin synty kytkeytyy vuonna 1898 käynnistyneeseen kalkkikivi- ja dolomiittikaivokseen. Työläisten kylää kutsuttiin lähimmän rautatieasema *Olenivka*n mukaan. Siellä asui vuonna 1913 noin 70, ja vuonna 1916 noin 165 ihmistä. Rautatieyhteys rakennettiin vuonna 1914. Kaivoksen kasvaessa ja kehittyessä myös kylä kasvoi. 
Kaupunkityyppisen taajaman asema vuonna 1935. 1940-luvulla noin 10 tuhatta asukasta. Natsi-Saksan miehitys 16. lokakuuta 1941 - 9. syyskuuta 1943; seudulla toimi maanalainen vastarintaliike. Sodan jälkeen paikkakunnan  kehitys jatkui. Vuonna 1954 kaupungin asema. Kaupunki nimettiin venäläisen maantieteilijä, maaperätutkija Vasyl Dokutšajevin mukaan. 

Dokutšajevsk on kuulunut Ukrainan heinäkuun 2020 aluehallintouudistuksen jälkeen Kalmiusken piiriin; tätä ennen se oli alueellisesti merkittävä Donetskin alueen kaupunki. Käytännössä kaupunki on ollut Venäjän ohjaaman separatistihallinnon piirissä 2014 lähtien, ja - Venäjän sotavoimien saavuttua näkyvämmin - helmikuun 2022 lopulta lähtien Venäjän miehittämänä. Maaliskuussa 2022 uutisoitiin venäläisjoukkojen perustaneen kaupunkiin Mariupolista pakenevien siviilien pidätys- ja kuulusteluleirin. 


Dokuchaevsk 033.jpg|Kirkko Dokutšajevskissa.
Федоренко. техника в карьере докучаевского флюсо-доломитного комбината 1.jpg|Dolomiitin avokaivos.


## Lähteet

## Aiheesta muualla
Neville (suku)

**Neville** tai **Nevill** on kuuluisa englantilainen anglosaksista syntyperää oleva aatelissuku, joka noin vuonna 1200 avioliittositeen vuoksi Neuvillen normannisuvun kanssa otti käyttöön nimen Neville. Neville-suku oli myöhäisellä keskiajalla tilusten hankinnan, sukuyhteyksien (muun muassa Percyn suvun kanssa) ja virka-asemien kautta yksi vaikutusvaltaisimmista suvuista Skotlannin rajalla sijaitsevissa maakunnissa. Ralph Neville, Rabyn lordi Neville, s. n. 1291, k. 1367, tuli rajaseudun komentajaksi (*warden of the marches*) vuonna 1334 ja hänellä oli merkittävä osa Nevillen ristin taistelun voittoon vuonna 1346, jossa Skotlannin kuningas David Bruce vangittiin. Ralphin pojista Alexander Neville, k. 1392, tuli Yorkin arkkipiispaksi vuonna 1373 ja hänet karkotettiin vuonna 1388 Rikhard II:n absolutistiselle politiikalle antamansa tuen seurauksena. Hänen nuorempi veljensä, Sir William de Neville, k. 1389, oli Wycliffen ystävä ja yksi lollardien johtajista. Suvun jäsenet ovat perineet Kentin, Northumberlandin, Salisburyn, Warwickin ja Westmorlandin jaarlinarvoja. Elossa on yhä sukuhaara, jonka päämiehellä on Abergavennyn markiisin arvo.

## Suvun jäseniä
* Ralph Neville (k. 1244), Chichesterin piispa ja Englannin lordikansleri
* Richard Neville (1428–1471), 16. Warwickin jaarli, englantilainen armeijan komentaja
* John Neville, 1. Montagun markiisi (k. 1471), englantilainen aatelinen
* George Neville (n. 1432–1476), Yorkin arkkipiispa
* Anne Neville (1456–1485), Englannin kuningatar, Rikhard III:n puoliso
* Cecily Neville (1415–1495), Richard Plantagenetin puoliso, Englannin kuninkaiden Edvard IV:n ja Rikhard III:n äiti
* George Nevill (Bergavennyn 5. paroni) (n. 1469–1535/6)

## Lähteet
Rikkakaulussieni

**Rikkakaulussieni** (*Leratiomyces percevalii*, ent. *Stropharia percevalii*) on Strophariaceae-heimoon luettava pengerkaulussieniin kuuluva lahottajasienilaji, jota esiintyy Suomessakin. Se on pieni, kellertävänvaalea, tummanpunaviolettihelttainen sienilaji ja muistuttaa läheistä lajia rantakaulussientä (*L. magnivelaris*), josta sen erottaa pienemmän kokonsa ja renkaan vähäisyyden, jopa puuttumisen vuoksi. . Toisaalta melko samannäköinen on myös kesäpiennarsieni (*Agrocybe praecox*), joka on tosin kosteusmuuntuva ja jauhontuoksuinen. Rikkakaulussieni on vaatimattoman kokonsa vuoksi suhteellisen huonosti tunnettu, mutta se elää enimmäkseen puunjätteillä niitä lahottaen. Rikkakaulussieni on luettu aiemmin kaulussienten sukuun *Stropharia* sekä madonlakkien sukuun *Psilocybe* Se ei liene Suomessa harvinainen, mutta kevätsienenä erottuva. Laji ei kuulu ruokasieniin.

## Lähteet

## Aiheesta muualla
* Suomen Lajitietokeskus: Rikkakaulussieni – ''Leratiomyces percevalii''
Jasynuvata

**Jasynuvata** (; ) on kaupunki Ukrainan Donetskin alueen Donetskin piirissä. Kaupunki sijaitsee Kryvyi Torets -joen varrella, linnuntietä noin 15 kilometriä aluekeskus Donetskista pohjoiseen. Jasynuvatassa on Donetskin suurkaupunkialueen pohjoispuolen keskeinen rautateiden risteysasema.

Paikkakunnalle perustettiin rautatieasema 1872. Kaupungin aseman se sai 1938. Ukrainan tilastokeskus arvioi kaupungin väkiluvuksi 34&nbsp;269 asukasta vuoden 2021 alussa.

## Lähteet

## Aiheesta muualla

*Ukrainan hallinnon kuva-aineistoa Vebäjän hyökkäyssodan sodan tuhoista Jasynuvatassa  (gov.ua)
*Venäläismiehittäjän "virallinen" sivu kaupungista
Hans Gram

**Hans Gram** (1685–1748) oli tanskalainen historiantutkija. Hän tuli vuonna 1714 kreikan kielen professoriksi, vuonna 1730 kuninkaalliseksi historiografiksi ja vuonna 1731 arkistonhoitajaksi. Gram oli historiallisen kritiikin perustaja Tanskassa; hän kirjoitti vuonna 1742 perustamansa *Det kjøbenhavske selskabin* toimituksiin useita varsinkin Tanskan keskiajan historiaa valaisevia tutkimuksia ja julkaisi useita vanhoja historiallisia teoksia varustaen ne arvokkailla selityksillä ja muistutuksilla (esimerkiksi Niels Kragin *Kristian III:s historia* ja Niels Pedersen Slangen *Kristian IV:s historia*).

## Lähteet
John Graham (Dundeen 1. varakreivi)

**John Graham**, Claverhousen lairdi, sitten Dundeen varakreivi (n. 1649-1689), oli skotlantilainen soturi. Hän kuului Grahamin klaanin nuorempaan sukuhaaraan, Kincardinen Grahameihin. Graham meni nuorena Ranskan asepalvelukseen, sitten Hollannin, ja palasi vuonna 1677 kotimaahansa. Vuonna 1678 hänestä tuli ratsuväen luutnantti Kaarle II:n palveluksessa, joka lähetti hänet saattamaan Dumfriesin ja Annandalen kreivikuntien levottomat liittopresbyteerit kirkolliseen alistumiseen. Sen jälkeen hän käyttäytyi säälimättömän ankarasti ja joutui epätoivoisten talonpoikien voittamaksi Drumelogissa vuonna 1679, mutta jatkoi myöhemmin tiukkaa pakkopolitiikkaa myös muualla Skotlannissa. Vuonna 1686 hänestä tuli kenraalimajuri, joka johti vuonna 1688 Skotlannin armeijan kuningas Jaakko II:lle Salisburyssa kohtaamaan Vilhelm Oranialaisen uhkaavia hyökkäyksiä, ja sitten hänet palkittiin uskollisuudestaan Dundeen varakreivin arvolla. Kuningas Jaakolta hänen pakonsa myötä Graham sai tehtävän puolustaa Skotlantia Vilhelmiä vastaan ​​ja hän onnistui myös keräämään merkittävän klaaniarmeijan, jolla hän 27. heinäkuuta 1689 Killiecrankien solalla Perthshiressä hyökkäsi ja voitti kenraali Mackayn skotlantilaiset ​​rykmentit, mutta sai kuolettavan haavan taistelussa. Graham on päähenkilö Walter Scottin romaanissa *Old mortality*, joka muun muassa sisältää maalauksellisen kuvauksen taistelusta Drumelogissa.

## Lähteet
Keksi-musiikkipalkinto

**Keksi-musiikkipalkinto** () on  musiikkipalkinto, jonka Väylän Pyörre Musiikkiuutiset perusti vuonna 2014. Ensimmäisen palkinnon voitti Talonpoika Lalli. Palkinto jaetaan vuosittain juurillaan toimivalle tornionlaaksolaiselle, lappilaiselle tai tenonlaaksolaiselle henkilö(i)lle, yhtyeelle, yhdistykselle tai yritykselle kevyen muusikin ansioistaan. Palkinto on saanut nimensä 1600-luvulla Ylitorniolla eläneeltä kansanrunoilija Antti Mikkelinpoika Keksiltä.

## Palkitut

## Lähteet
James Sharp (piispa)

**James Sharp**, tai **Sharpe** (1618–1679), oli Skotlannin kirkon pappi ja sittemmin St Andrewsin arkkipiispa vuosina 1661–1679. Hänen episkopaalisuuden kannatuksensa toi hänet konfliktiin presbyteerisen järjestyksen kannattajien kanssa Skotlannin kirkossa. Häntä kohtaan tehtiin kaksi murhayritystä, joista toinen vaati hänen henkensä.

## Lähteet
Stig Millehaugen

**Stig Millehaugen** (8. toukokuuta 1969 – tammikuu 2026) oli norjalainen rikollinen. Häntä kutsuttiin Norjan vaarallisimmaksi rikolliseksi.

Millehaugen tuomittiin muun muassa autovarkauksista, murtovarkauksista ja aseellisista ryöstöistä, ja hän oli vankilassa niiden vuoksi melkein koko aikuisen ikänsä. Hänet tuomittiin vuonna 2012 vankilaan 21 vuodeksi jengijohtaja Mohammad Javedin murhasta. Hän ei palannut kesäkuussa 2022 vankilomalta Trondheimin vankilaan.

Millehaugen oli vankkatekoinen ja 179 cm pitkä. Hänet löydettiin yllättäen kuolleena vankisellistä 29. tammikuuta 2026. Kuolema tutkitaan syyn selvittämiseksi.

## Lähteet
De Burgh

**de Burgh** on vanha normannilaista alkuperää oleva irlantilainen aatelissuku. Sen nimi on englantilaistunut muotoon **Burke** tai **Bourke**. Suvun jäseniin kuuluu Skotlannin kuningatar Elizabeth de Burgh, Robert Brucen vaimo.

## Aiheesta muualla
* 1911 Encyclopædia Britannica/Burgh
Bad Tölz

**Bad Tölz** on kaupunki Isarin varrella Bad Tölz-Wolfratshausenin piirikunnassa Baijerin osavaltiossa Saksassa. Se on piirikuntansa keskus. Vuoden 2020 lopussa kaupungissa oli 19&nbsp;141 asukasta, ja kaupungin pinta-ala on 30,8 neliökilometriä. Bad Tölzin ystävyyskaupungit ovat Vichy Ranskassa ja San Giuliano Terme Italiassa.

Ensimmäiset maininnat Bad Tölzistä ovat 1100-luvulta. Vuonna 1331 se sai markkinaoikeudet, ja rautatieyhteys avattiin 1874.

## Lähteet

## Aiheesta muualla

*Kaupungin verkkosivut
Garmisch-Partenkirchenin piirikunta

**Garmisch-Partenkirchenin piirikunta** () on piirikunta Ylä-Baijerin hallintoalueella Baijerin osavaltiossa Saksassa. Piirikunnan pinta-ala on 1&nbsp;012 neliökilometriä, ja siihen kuuluu 22 kuntaa. Vuoden 2020 lopussa piirikunnassa oli 88&nbsp;279 asukasta. Piirikunnan keskus on Garmisch-Partenkirchen, joka on myös piirikunnan suurin kaupunki.

Piirikunta rajautuu etelässä Itävaltaan. Piirikunnassa Saksan ja Itävallan rajalla sijaitsee Saksan korkein vuori Zugspitze.

## Lähteet

## Aiheesta muualla

*Piirikunnan verkkosivut
USS Whidbey Island (LSD-41)

**USS Whidbey Island** (runkonumero LSD-41) oli Yhdysvaltain laivaston vuonna 1985 valmistunut Whidbey Island -luokan maihinnousualus. 

## Valmistus

Alus tilattiin 9. helmikuuta 1981 Seattlestä Washingtonista Lockheed Shipbuilding and Construction Companyltä, missä köli laskettiin 4. elokuuta 1981. Se laskettiin vesille 10. kesäkuuta 1983 ja otettiin palvelukseen 9. helmikuuta 1985.

## Palvelus
Vuonna 2022 alus oli sijoitettuna Joint Expeditionary Base Little Creekiin Virginiassa. Alus poistettiin palveluksesta 22. heinäkuuta 2022.

## Lähteet
USS Germantown (LSD-42)

**USS Germantown** (runkonumero LSD-42) on Yhdysvaltain laivaston vuonna 1986 valmistunut Whidbey Island -luokan maihinnousualus, jonka kotisatamana on San Diego Kaliforniassa.

## Valmistus

Alus tilattiin Seattlestä Washingtonista Lockheed Shipbuilding and Construction Companyltä, missä köli laskettiin 5. elokuuta 1982. Se laskettiin vesille 29. kesäkuuta 1984 kumminaan Yhdysvaltain merijalkaväen komentajan kenraali Paul X. Kellyn puoliso Barbara Kelly ja otettiin palvelukseen 8. helmikuuta 1986 päällikkönään Edward M. Kline Jr.

## Palvelus
Alus saapui 7. huhtikuuta 1986 uuteen kotisatamaansa San Diegoon Kaliforniassa.

## Lähteet
Flubot

**FluBot** on kehittynyt SMS-virus, erityisesti pankkitroijalainen, jolla on maailmanlaajuinen ulottuvuus ja jonka tarkoituksena on varastaa yksityisiä tietoja Android-älypuhelimista. Toisin kuin monet haittaohjelmat, FluBot on osoittautunut poikkeuksellisen kestäväksi, ja se on tullut aaltoina tai "kampanjoina" jokaisen uudelleensuunnittelun yhteydessä. Se naamioituu harmittomiksi viesteiksi, kuten vastaamattomiksi puheluiksi ja toimituksiksi, ja pyytää vastaanottajaa napsauttamaan linkkejä, jotka lataavat vakoiluohjelmia. Eräs muunnelma, TeaBot, on soluttautunut virallisiin sovelluskauppoihin, kuten Google Play Storeen, QR-koodinlukijan varjolla.

Australian kilpailu- ja kuluttajakomission Scamwatchille raportoitiin Australiassa 16 000 ilmoitusta FluBotista kahdeksan viikon aikana vuonna 2021. Samana vuonna Seven News -lehti raportoi 211 miljoonan dollarin tappioista FluBot-huijaajille. Lehti kehotti poistamaan viestit välittömästi. Vaikka FluBot-ilmoitukset keskittyvät ensisijaisesti Australiaan ja Uuteen-Seelantiin, huijaus on kohdistunut myös Euroopan maihin, kuten Saksaan ja Puolaan, vuoden 2022 kampanjoissa.
Flight of the Amazon Queen

**Flight of the Amazon Queen** on Interactive Binary Illusionsin kehittämä ja Renegade Softwaren julkaisema seikkailupeli. Peli on julkaistu vuonna  Amigalle ja DOSlle.

Peli julkaistu myöhemmin freewarena.
Peli on julkaistu uudelleen *25th Anniversary Edition* -versiona. Vuonna 2022 ilmoitettiin, että pelille tulee seuraaja *Return of the Amazon Queen*.

## Pelaaminen
Pelaaja on Joe King, Amazon Queen -lentokoneen ohjaaja, joka tekee pakkolaskun Amazonin viidakkoon. Pelaajan on pelastettava elokuvatähti Faye Russel sekä viidakossa asuva heimo.

## Kehitys
Pelin kehitys alkoi vuonna 1991 ja kesti lähes neljä vuotta. Pelin kehitti kolme henkilöä pienellä budjetilla: John Passfield, Steve Stamatiadis ja Tony Ball. Tony Ball teki pelin käännöksen Amigalta DOS:lle siirtäen AMOS-koodin C-kielelle.

Inspiraatio peliin on peräisin elokuvasta *[[Kadonneen aarteen metsästäjät]]*, mutta eroavasti pelin tapahtumat päätettiin sijoittaa 1950-luvulle ja siinä on mukana tieteisfiktiota. Pelin juonesta päätettiin myös tehdä koomisempi.

Passfield käytti Amiga 500 -tietokonetta ja ohjelmoi pelin käyttäen AMOS:ta. Stamatiadis käytti myös Amigaa ja teki pelin taiteen Deluxe Paintilla. Passfield oli lukenut Lucasfilmin SCUMM-järjestelmästä ja kehitti itse erilaisen lähestymistavan. Pelimoottorin nimeksi annettiin JASPAR.

## Vastaanotto
Peli on saanut *[[CU Amiga]]* -lehden arvostelussa arvosanaksi 90 %. Peli on saanut *[[Amiga Format]]* -lehden arvostelussa arvosanaksi 88 %. Peli on saanut *[[The One (lehti)|The One]]* -lehden arvostelussa arvosanaksi 91 %.

## Lähteet

## Aiheesta muualla
* 
*
USS Fort McHenry (LSD-43)

**USS Fort McHenry** (runkonumero LSD-43) oli Yhdysvaltain laivaston vuonna 1987 valmistunut Whidbey Island -luokan maihinnousualus, joka  poistettiin palveluksesta vuonna 2021.

## Valmistus
Alus tilattiin Seattlesta Washingtonista Lockheed Shipbuilding and Construction Companyltä, missä köli laskettiin 10. kesäkuuta 1983. Alus kastettiin ja laskettiin vesille 1. helmikuuta 1986 kumminaan Helen D. Bentley ja otettiin palvelukseen 8. elokuuta 1987 ensimmäisenä päällikkönään George S. Rhodes.

## Palvelus
Alus kiinnittyi 9. syyskuuta 1987 Naval Magazine Indian Islandin laituriin ammustäydennystä varten, minkä jälkeen se oli 11.-13. syyskuuta Vancouverissa Kanadassa. Alus saapui 30. syyskuuta Naval Station Treasure Islandille San Franciscoon, missä alkoi miehistön 11 päivän koulutusjakso. Alus saapui 30. syyskuuta ensimmäisen kerran uuteen kotisatamaansa San Diegoon.

Aluksella järjestettiin 27. maaliskuuta 2021 Naval Station Mayportissa palveluksestapoistoseremonia. Se poistettiin 16. huhtikuuta palveluksesta ja sijoitettiin reserviin. Alus lähti Mayportista *[[USNS Apache (T-ATF 172)|USNS Apachen]]* hinaamana Philadelphiaan Naval Inactive Ship Maintenance Faciltyyn.

## Lähteet
Keksi (täsmennyssivu)

**Keksi** voi tarkoittaa seuraavia:

* keksi, pieni, kuiva ja kevyt leivonnainen
* keksi, tukkien uitossa käytetty työväline
* keksi, tietotekniikassa eväste
* KEKSI-musiikkipalkinto, Väylän Pyörre -Musiikkiuutisten perustama musiikkipalkinto
* Keksi, sukunimenä:
** Antti Keksi (1622−1705), varhaisin tunnettu suomenkielinen kansanrunoilija.
Rodrigo Arciero

**Rodrigo Sebastián Arciero** (s. 12. maaliskuuta 1993 Ushuaia, Argentiina) on argentiinalainen jalkapalloilija, pelipaikaltaan oikea laitapuolustaja. Hän edustaa Veikkausliigassa pelaavaa FC Inter Turkua.

Arciero on Club Atlético Boca Juniorsin kasvatti. Hän on pelannut Argentiinan Primera Divisiónissa 35 ottelua edustaen Club Atlético Patronatoa ja Club Atlético Banfieldiä.

Arciero siirtyi tammikuussa 2021 Seinäjoen Jalkapallokerhoon kauden 2021 kattavalla sopimuksella Argentiinan Primera Divisiónissa pelaavasta Club Atlético Banfieldistä. Arciero pelasi kauden 2021 aikana SJK:ssa 22 Veikkausliigan ja neljä Suomen Cupin ottelua. Tammikuussa 2022 hän teki FC Inter Turun kanssa sopimuksen, joka kattaa kaudet 2022–2023 ja sisältää lisäksi option kaudesta 2024.

## Lähteet
Sandford Fleming

**Sandford Fleming** (7. tammikuuta 1827 Kirkcaldy, Skotlanti – 22. heinäkuuta 1915 Halifax, Kanada) oli skotlantilais-kanadalainen rautatieinsinööri. Hän ensimmäisenä edisti maailmanlaajuisten aikavyöhykkeiden, päämeridiaania ja 24 tunnin kellon käyttöä, ja vaikutti näin voimakkaasti koordinoidun yleisajan luomiseen.

## Elämä ja ura
Fleming muutti vuonna 1845 Skotlannista Kanadaan, jossa hän sai insinöörin koulutuksen. Vuonna 1857 hänestä oli tullut Ontario, Simcoe and Huron Railwayn (nykyään osa Canadian National Railwayta) pääinsinööri. Vuonna 1863 Kanadan hallitus valitsi hänet laatimaan selvityksen, joka koski Atlantilta Tyynellemerelle suunnitellun rautatien ensimmäistä reittiä Quebec Citystä Halifaxiin. Hän vastasi tämän selvityksen tuloksena syntyneen Intercolonial Railwayn rakentamisesta. Vuonna 1871 hänestä tuli ehdotetun Canadian Pacific Railwayn pääinsinööri, ja hänen kartoittamansa reitit auttoivat suuresti Kanadan länsiosien ja mantereenvälisten rautateiden rakentamista preerioiden ja Kalliovuorten halki seuraavina vuosikymmeninä. 

Eläkkeelle jäätyään Fleming toimi Queen's Universityn kanslerina vuosina 1880–1915 ja omistautui tieteellisille hankkeille ja kirjoittamiselle. Rautatieliikenne suurten etäisyyksien yli Kanadassa ja Yhdysvalloissa oli tehnyt käytännön, jossa alueet asettivat kellonsa paikallisesti, vanhentuneeksi. Tutkiessaan ratkaisuja tähän ongelmaan Fleming ehdotti ensimmäisenä maailmanlaajuista aikajärjestelmää vuonna 1876. Hän ehdotti sellaisten kellojen käyttöönottoa, jotka osoittaisivat 24-tuntista yleisaikaa ja joihin oli lisätty osoitin, joka näytti paikallisaikaa lähimpään tuntiin pyöristettynä. Vuosina 1878–1879 hän laati ehdotuksestaan muunnelmia, joka perustuivat Greenwichin meridiaaniin. Hänen ponnistelunsa auttoivat Washingtonissa vuonna 1884 pidetyn kansainvälisen meridiaanikonferenssin koolle kutsumisessa, jossa hyväksyttiin nykyinen kansainvälisesti hyväksytty aikavyöhykejärjestelmä.

Fleming kannatti myös voimakkaasti brittiläisen imperiumin lennätinjärjestelmän kehittämistä, jonka ensimmäinen yhteys oli Kanadan ja Australian välinen Tyynenmeren kaapeli vuonna 1902. Lisäksi Fleming suunnitteli Kanadan ensimmäisen postimerkin vuonna 1851. Hänet lyötiin ritariksi vuonna 1897.  

## Lähteet

## Aiheesta muualla
Albert von Le Coq

**Albert von Le Coq** (8. syyskuuta 1860 Berliini – 21. huhtikuuta 1930 Berliini) oli saksalainen Keski-Aasian tutkimusmatkailija ja arkeologi.

Albert von Le Coq kuului hugenottisukuun, joka omisti menestyvän viini- ja olutkauppahuoneen. Hänen opiskeluvuotensa olivat värikkäitä ja tuloksettomia. Hänen isänsä lähetti 21-vuotiaan pojan Lontooseen ja Yhdysvaltoihin hankkimaan taitoja yrityksen johtamisesta. Kuuden vuoden opiskelujen jälkeen poika palasi Saksaan ja ryhtyi perheyrityksen osakkaaksi. Hän ei kuitenkaan viihtynyt alalla ja myi osuutensa 40-vuotiaana. Hän alkoi hankkia tietoja ja kielitaitoa tutkimusmatkailijan tehtävää varten.

Le Coq kuului Berliinin kansatieteellisen museon Intian osaston tutkijoihin. Museo lähetti Keski-Aasian Turkestaniin vuonna 1902 ensimmäisen retkikunnan, jota johti Georg Huth. Le Coq johti toista retkikuntaa, joka lähti Berliinistä syyskuussa 1904. Hän sai johtajan tehtävän, kun tohtori Albert Grünwedel joutui vetäytymään siitä sairastumisen takia. Alueelle pääseminen oli vaivalloista, vaikka matkalaiset pääsivät alkumatkan Siperian rataa Omskiin, sieltä laivalla Semipalatinskiin ja edelleen Kiinan uiguurialueelle Ürümqiin ja Turpaniin. Retkikunta aloitti kaivaukset savesta rakennetun Karakhojan muinaiskaupungin raunioilla. Sieltä löytyneet maalaukset olivat manikealaista uskontoa harjoittaneen yhteisön 700-luvulla tekemiä. 

Toinen Le Coqin kaivauskohde oli Bezeklikin buddhalainen luostarialue, joka sijaitsee Turpanin ja Dunhuangin välillä Turpanin syvänteessä. Osa luostarirakennuksista oli peittynyt hiekkaan, ja juuri niissä oli säilynyt arvokasta esineistöä ja seinämaalauksia tuhannen vuoden takaa. Niiden tekstejä oli tehty sekä intialaisella brahmi-kirjoituksella että uiguurin ja kiinan kielellä. Kuvat irrotettiin ja kuljetettiin Berliiniin. Irrottamiseen kehitettiin työtapa, joka muistuttaa samalla alueella työskennelleen Marc Aurel Steinin menetelmää. Kaivauksia jatkettiin lähiseudun muillakin raunioilla, joista löydettiin myös varhaiskristillisiä käsikirjoituksia. Le Coqin retkikunta palasi Berliiniin tammikuussa 1907, joten retki oli kestänyt kaksi ja puoli vuotta.  

Le Coq toi tutkimusretkeltään Berliiniin yli 360 kiloa (305 laatikkoa) esineitä ja seinämaalauksia. Le Coq puolusti niiden “lainaamista” välttämättömäksi, jotta ne eivät tuhoutuisi Kiinan Turkestanin levottomuuksissa. Kiinalaiset pitävät tätä takavarikkoa “siirtomaavallan tekemänä raiskauksena”. Kohtalon ivaa on, että suuri osa esineistössä tuhoutui Berliinissä toisen maailmansodan aikana, jolloin liittoutuneiden pommitukset osuivat kansatieteelliseen museoon seitsemän kertaa.

## Lähteet
Luvajärvi (järvi)

**Luvajärvi** () on Kemijoen vesistöön kuuluva järvi Karjalan tasavallan Mujejärven piirin Lietmajärven kunnassa ja Kostamuksen kaupunkipiirikunnassa Venäjällä. Sen pinta-ala on 13,4 neliökilometriä, valuma-alueen laajuus 1&nbsp;220 neliökilometriä, keskisyvyys 5,7 metriä ja tilavuus 0,0764 kuutiokilometriä.

Luvajärveen virtaavat Maksim, Nokeusjoki (Kivijoki), Kontokkijoki ja viisi puroa. Se laskee Nokeusjoen (Kivijoen, Luvajoen) kautta Kiimasjärveen. Järven kalalajeja ovat lohi, siika, muikku, hauki, särki, salakka, lahna, säyne, seipi, mutu, made, ahven, kiiski ja kivisimppu.

Järven rannalla on sijainnut Luvajärven kylä.

## Lähteet
Kontokkijärvi

**Kontokkijärvi** () on Kemijoen vesistöön kuuluva järvi Karjalan tasavallan Kostamuksen kaupunkipiirikunnassa Venäjällä. Sen pinta-ala on 5,2 neliökilometriä, valuma-alueen laajuus 26,1 neliökilometriä, keskisyvyys 3,5 metriä ja tilavuus 0,0182 kuutiokilometriä.

Kontokkijärvi laskee Kontokkijoen kautta Luvajärveen. Sen kalalajeja ovat siika, muikku, hauki, särki, lahna, säyne, mutu ja ahven. Järven itä- ja etelärannalla sijaitseva Kostamuksen kaupunki laskee siihen osan jätevesistään.

Järveen pistävällä niemellä on sijainnut Kontokin kylä.

## Lähteet
Hankaturska

**Hankaturska** (*Phycis phycis*) tai **luikeroturska** on hankaturskiin kuuluva kalalaji. Lajia tavataan Atlantista.

## Koko ja ulkonäkö
Hankaturska voi kasvaa suurimmillaan 60&ndash;65 cm pitkäksi, mutta tyypillinen pituus on 20&ndash;25 cm. Ruumiinmuodoltaan laji on pitkänomainen. Selkäeviä on kaksi, joista takimmainen on pitkä. Myös peräevä ja vatsaevät ovat pitkät. Lajin leuan alla on viiksisäie ja toinen haarautunut viiksisäie sijaitsee taaempana. Hankaturska on väriltään selästään punertavan tai tumman ruskea ja vatsastaan vaaleampi.

## Levinneisyys ja elintavat
Hankaturskaa tavataan Atlantin itäosista Ranskasta Kap Verdeen ja Välimerestä. Kala on yöaktiivinen ja viettää päivät kivienkoloissa ja luolissa. Se liikkuu lähellä pohjaa ja pyydystää ravinnokseen kaloja ja äyriäisiä. Hankaturskan lisääntymiskausi on tammikuulta toukokuulle.

Hankaturskaa kalastetaan kaupallisestikin trooleilla, verkoilla ja pitkälläsiimalla.

## Lähteet
Katolinen kirkko Kyproksella

**Katolinen kirkko [[Kypros|Kyproksella]]**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Kyproksella toimii varsinaisesti yksi hiippakunta, joka kuuluu katolisen kirkon yhteydessä toimivaan maroniittikirkkoon. Siihen kuuluu 12 seurakuntaa. Lisäksi Kyproksella toimii neljä latinalaisen riituksen roomalaiskatolista seurakuntaa, jotka muodostavat Kyproksen latinalaisen patriarkaalisen vikariaatin Jerusalemin latinalaisen patriarkan alaisuudessa. Yhteensä Kyproksella oli siis vuoden 2019 lopussa 16 seurakuntaa ja niissä 38 000 jäsentä, 4,47 prosenttia Kyproksen väestöstä.

## Lähteet

## Aiheesta muualla
* Kyproksen latinalaisen riituksen seurakuntien kotisivut
Moritz Hermann von Jacobi

**Moritz Hermann von Jacobi** (21. syyskuuta 1801 Potsdam, Preussin kuningaskunta – 10. maaliskuuta 1874 Pietari) oli saksalais-venäläinen fyysikko ja insinööri. Jacobi suunnitteli ensimmäisen käytännön työhön käyttökelpoisen sähkömoottorin.

## Elämä ja ura
Jacobi syntyi rikkaaseen juutalaisperheeseen. Hänen isänsä oli Preussin kuningas Fredrik Vilhelm III:n henkilökohtainen pankkiiri. Jacobi opiskeli insinööriksi Berliinin ja Göttingenin yliopistoissa. Vuonna 1834 hän muutti Königsbergiin, jossa hänen veljensä Carl Gustav Jacob Jacobi toimi matematiikan professorina. Toukokuussa 1834 Jacobi suunnitteli ensimmäisen käyttökelpoisen ja teholtaan huomattavan sähkömoottorin. Vuosina 1835–1840 hän toimi Tarton yliopiston professorina ja vuosina 1835–1837 myös yliopiston arkkitehtina. Tarton Inglisild-silta sai nykyisen muotonsa vuonna 1836 Jacobin suunnitelman mukaan. Jacobia pidetään lisäksi galvanoinnin varsinaisena keksijänä vuonna 1837.  

Jacobi lähti Tartosta Pietariin tiedeakatemian jäseneksi. Yhdessä Emil Lenzin kanssa he tutkivat sähkömagnetismia, ja paransivat Jacobin aikaisemmin kehittämää sähkömoottoria. Hänen toinen moottorinsa oli riittävän tehokas kuljettamaan 14 hengen venettä lähes kahdeksan kilometrin matkan Neva-joella syyskuussa 1838. Tämä oli ensimmäinen kerta, kun sähkömoottoria sovellettiin menestyksekkäästi käytännön työhön.  

Vuosina 1842–1845 Jacobi rakensi lennätinlinjan Pietarin ja Tsarskoje Selon välille. Hän suunnitteli useita erilaisia lennättimiä. Lisäksi Jacobi aloitti sähkötekniikan koulutuksen Venäjän armeijassa, ja suunnitteli itsestään räjähtäviä merimiinoja Krimin sotaan.  

## Lähteet

## Aiheesta muualla
Kiimasjärvi (Lietmajärven järvi)

**Kiimasjärvi** () on Kemijoen vesistöön kuuluva järvi Karjalan tasavallan Mujejärven piirin Lietmajärven kunnassa Venäjällä. Sen pinta-ala on 33,9 neliökilometriä, valuma-alueen laajuus 2&nbsp;470 neliökilometriä, keskisyvyys 3,8 metriä ja tilavuus 0,127 kuutiokilometriä.

Kiimasjärveen virtaavat Perttijoki, Prinkajajoki, Tervajoki, Nokeusjoki, Loppusjoki ja kahdeksan puroa. Se laskee Nokeusjoen kautta Nuokkijärveen. Järven kalalajeja ovat lohi, siika, muikku, harjus, hauki, särki, salakka, lahna, säyne, seipi, made, ahven, kiiski, kymmenpiikki ja kivisimppu. Järvellä harjoitetaan kalanviljelyä sekä kotitarve- ja virkistyskalastusta.

Järven etelärannalla sijaitsee Kiimasjärven kylä.

## Lähteet
Sähkömalawinahven

**Sähkömalawinahven** (*Placidochromis electra*) on kirjoahventen (Cichlidae) heimoon kuuluva kalalaji. Sitä pidetään akvaariokalana.

## Koko ja ulkonäkö

Sähkömalawinahven saavuttaa tavallisesti 16 senttimetrin pituuden (koiras) ja 13 senttimetrin pituuden (naaras). Koiraat ovat naaraita kookkaampia ja värikkäämpiä.

## Levinneisyys ja elinympäristö
Sähkömalawinahven elää kotoperäisenä Malawijärvessä, missä sitä tavataan ainoastaan itärannikolla. Se elää keskimäärin seitsemän ja korkeintaan noin 15 metrin syvyisessä vedessä. Laji käyttää ravinnokseen leviä ja selkärangattomia. Naaras kutee noin 50 mätimunaa ja hautoo niitä suussaan. Kansainvälinen luonnonsuojeluliitto IUCN luokittelee sähkömalawinahvenen elinvoimaiseksi lajiksi.

## Lähteet
F. A. Hyrsky

**Frans August Hyrsky** (5. helmikuuta 1886 Maaria - 11. elokuuta 1937 Chigaco, Illinois) oli suomalainen levyseppä, joka sisällissodan aikana kuului Suomen Punaisen Kaartin yleisesikuntaan toimien sen lääkintäosaston päällikkönä.

Ennen sisällissotaa Hyrsky toimi Helsingin pannu- ja levyseppäin ammattiosaston puheenjohtajana. Sodan käynnistyttyä Hyrsky nimettiin helmikuun 1918 alussa Suomen Punaisen Kaartin yleisesikunnan ambulanssijaoston päälliköksi, vaikkei hänellä ollut minkäänlaista lääketieteellistä koulutusta. Sodan jälkeen Hyrsky jäi valkoisten vangiksi ja sai keväällä 1920 valtiorikosoikeudelta 5 vuoden kuritushuonetuomion avunannosta valtiopetokseen. Armahduslakien nojalla hänet kuitenkin päästettiin ehdonalaiseen. Vapautumisensa jälkeen Hyrsky kuului muun muassa Suomen Ammattijärjestön toimikuntaan. Myöhemmin hän lähti siirtolaiseksi Pohjois-Amerikkaan ja kuoli Yhdysvalloissa 51-vuotiaana.

## Lähteet
USS Comstock (LSD-45)

**USS Comstock** (runkonumero LSD-45) on Yhdysvaltain laivaston vuonna 1990 valmistunut Whidbey Island -luokan maihinnousualus, jonka kotisatama on San Diego Kaliforniassa.

## Valmistus

Alus tilattiin New Orleansista Lousianasta Avondale Industriesilta, missä köli laskettiin 27. lokakuuta 1986. Se laskettiin vesille 16. tammikuuta 1988 kumminaan Yhdysvaltain merijalkaväen komentaja kenraali Alfred M. Gray Jr.:n puoliso Jan Gray ja otettiin palvelukseen 3. helmikuuta 1990 ensimmäisenä päällikkönään Robert H. Howe.

## Palvelus
Alus saapui 17. huhtikuuta uuteen kotisatamaansa San Diegoon Kaliforniassa.

## Lähteet
Liikennekilpikonna

**Liikennekilpikonna** (myös **kilpikonna**) oli 1920–1930-lukujen taitteessa käytössä ollut liikenteenohjauslaite, jonka ympäri autojen oli kierrettävä. Laite oli matala, varustettu reiällisellä kuvulla ja sisältä valaistu. Kyseessä oli eräänlainen kiertoliittymän edeltäjä.

Liikennekilpikonnat valmistettiin raudasta ja lasista, jotta ne eivät vahingoittuisi raskaankaan ajoneuvon ajaessa niiden yli. Vuonna 1927 Helsingin liikenteen järjestelykomitea ehdotti kolmen liikennekilpikonnan hankkimista. Näistä yksi oli tarkoitus sijoittaa Alensanterinkadun ja Hakasalmenkadun kulmaukseen sekä kaksi Aleksanterinkadulle Mikonkadun risteyksen molemmin puolin.

Vuonna 1928 Helsinki hankki kokeeksi Saksasta kaksi valaistua liikenteenjakajaa eli liikennekilpikonnaa, jotka sijoitettiin Pohjoisen Makasiininkadun ja Fabianinkadun kulmaan sekä Simonkadun ja Annankadun kulmaan. Myös Jyväskylä hankki liikennekilpikonnia liikenteenohjausta varten ainakin Asemakadun ja Kauppakadun kulmaukseen, Väinönkadun ja Kauppakadun kulmaukseen, sekä Kauppakadun ja Puistokadun kulmaukseen. Myös Lahden poliisilaitos esitti vuotta myöhemmin liikennekilpikonnan hankkimista Vesijärvenkadun ja Aleksanterinkadun kulmaukseen.Hämeenlinnassa oli kilpikonna ainakin vuonna 1931 Poltinaholla.

Liikennekilpikonnat eivät olleet pitkäaikainen kokeilu, koska niiden kanssa oli ongelmia suomalaisen sään kanssa. Lumen sulaessa sulamisvedet menivät kilpikonnan sisään ja jäätyessään rikkoivat sähkölaitteiston. Jyväskylässä kilpikonnista luovuttiin vuoteen 1932 mennessä siten, että vain Kauppakadun ja Puistokadun kulmassa ollut konna jäi vielä paikalleen. Ulkomailta saatujen kokemusten mukaan liikennekilpikonnat vetivät liikaa puoleensa ajajan huomiota ja hidastuttivat liikennettä. Tampereelle liikennekilpikonnia ei suunniteltu hankittavaksi, koska arveltiin että lumi peittäisi ne kokonaan ja nämä aiheuttaisivat tällä tavoin lähinnä onnettomuuksia. Reilu kymmenen vuotta ensimmäisten konnien asentamisen jälkeen näitä pidettiin jo vanhanaikaisena liikenteenohjausratkaisuna.

## Lähteet
Nuokkukeihäskukka

**Nuokkukeihäskukka** eli **keihäskukka** (*Doryanthes palmeri*) toinen keihäskukkien (*Doryanthes*) sukuun kuuluvista kasvilajeista.

Nuokkukeihäskukka on monivuotinen ja ainavihanta kasvi, joka kasvattaa pitkän yhden tai useamman lehtiruusukkeen. Lehtiruusukkeiden lehdet ovat muodoltaan miekkamaisia ja kolmesta neljään metriä pitkiä. Ruusukkeista kasvava varsi voi kasvaa viisimetriseksi ja joidenkin vuosien kasvun jälkeen varren päähän kehittyy kukinto. Kukinnan jälkeen yksittäisistä ruusukkeista muodostuneet kasvit yleensä kuolevat, mutta monista ruusukkeista koostuvat kasvit kasvattavat tavallisesti yhden tai useamman uuden lehtiruusukkeen ja jatkavat elämäänsä.

Nuokkukeihäskukka kasvaa rannikkoalueilla, tavallisesti jyrkkien rinteiden kosteissa ja avoimissa eukalyptusmetsissä. Laji on kserofyytti. Lajia tavataan luonnossa itäisessä Australiassa Uuden Etelä-Walesin koillisosissa sekä Queenslandin kaakkoisosissa.

Nuokkukeihäskukkaa kerätään luonnosta paikallisesti ravinnoksi. Ravinnoksi kasvista käytetään nuoria versoja sekä juuria. Kasvista voisi mahdollisesti saada myös vahvaa kuitua. Lisäksi lajia kasvatetaan koristekasvina. Koristekasvina laji pärjää kuivissa olosuhteissa, eikä se tarvitse paljoa vettä. Yli +40°C:n lämpötilassa lehdet voivat kuitenkin muuttua keltaisiksi. Kasvupaikan valoisuuden suhteen nuokkukeihäskukka kasvaa parhaiten täydessä auringon valossa tai vain vähäisessä varjossa. Maaperän suhteen laji pärjää monenlaisella maaperällä. Kukat kehittyvät keväällä, mutta yksittäisistä ruusukkeista koostuvien kasvien kehittyminen kukkiviksi voi kestää yli 13 vuotta.

## Lähteet
* Useful Temperate Plants: ''Doryanthes palmeri'' 

## Aiheesta muualla
* Suomen Lajitietokeskus: Nuokkukeihäskukka (''Doryanthes palmeri'')
* Finto, Kassu – Kasvien suomenkieliset nimet: ''Doryanthes palmeri'' W.Hill ex Benth.
* Global Biodiversity Information Facility (GBIF): ''Doryanthes palmeri''
Katrín Jakobsdóttirin II hallitus

**Katrín Jakobsdóttirin II hallitus** oli Islannin hallitus, joka astui virkaan 28. marraskuuta 2021 vuoden 2021 parlamenttivaalien jälkeen ja hallitsi 9. huhtikuuta 2024 asti. Hallitus oli vihreän vasemmiston johtama koalitiohallitus, johon kuuluvat sen lisäksi itsenäisyyspuolue ja edistyspuolue.

## Ministerit

|-
| Kalastus- ja maatalousministeri
| rowspan="2" style="background-color: |
| rowspan="2" | Svandís Svavarsdóttir
| 28. marraskuuta 2021
| 31. tammikuuta 2022
| rowspan="2" | Vihreä vasemmisto
| rowspan="2" | 
|-
| Elintarvikeministeri
| 1. helmikuuta 2022
| 9. huhtikuuta 2024
|-

|-
| Ulkoasiain- ja kehitysyhteistyöministeri
| rowspan="2" style="background-color: |
| rowspan="2" | Þórdís Kolbrún R. Gylfadóttir
| 28. marraskuuta 2021
| 31. tammikuuta 2022
| rowspan="2" | Itsenäisyyspuolue
| rowspan="2" | 
|-
| Ulkoministeri
| 1. helmikuuta 2022
| 9. huhtikuuta 2024
|-
| Turismi-, kauppa- ja kulttuuriministeri
| rowspan="2" style="background-color: |
| rowspan="2" | Lilja Dögg Alfreðsdóttir
| 28. marraskuuta 2021
| 31. tammikuuta 2022
| rowspan="2" | Edistyspuolue
| rowspan="2" | 
|-
| Kulttuuri- ja kauppaministeri
| 1. helmikuuta 2022
| 9. huhtikuuta 2024
|-

|-
| Pohjoismaisen yhteistyön ministeri
| rowspan="2" style="background-color: |
| rowspan="2" | Guðmundur Ingi Guðbrandsson
| rowspan="2" | 28. marraskuuta 2021
| rowspan="2" | 9. huhtikuuta 2024
| rowspan="2" | Vihreä vasemmisto
| rowspan="2" | 
|-
| Sosiaali- ja työmarkkinaministeri
|-
| Tiede-, teollisuus- ja innovaatioministeri
| rowspan="2" style="background-color: |
| rowspan="2" | Áslaug Arna Sigurbjörnsdóttir
| 28. marraskuuta 2021
| 31. tammikuuta 2022
| rowspan="2" | Itsenäisyyspuolue
| rowspan="2" | 
|-
| Korkeakoulu-, teollisuus- ja innovaatioministeri
| 1. helmikuuta 2022
| 9. huhtikuuta 2024
|-
| Sisäministeri
| rowspan="2" style="background-color: |
| rowspan="2" | Jón Gunnarsson
| 28. marraskuuta 2021
| 31. tammikuuta 2022
| rowspan="2" | Itsenäisyyspuolue
| rowspan="2" |  
|-
| Oikeusministeri
| 1. helmikuuta 2022
| 18. kesäkuuta 2023
|-

## Lähteet
Strophariaceae

**Strophariaceae** on laaja sienitieteellinen heimo, johon kuuluu lukuisia suursienisukuja. Heimoon ei kuulu kovinkaan paljon syötäväksi sieniksi kelpaavia lajeja, mutta esimerkiksi kuusilahokkaa pidetään hyvänä ruokasienenä. Heimoon kuuluvia sukuja ovat esimerkiksi helokat (*Pholiota*), kaulussienet (*Stropharia*), lahokat (*Hypholoma*), madonlakit (*Psilocybe*) ja piennarsienet (*Agrocybe*).

## Lähteet
Liikennemajakka

**Liikennemajakka** oli Suomessa 1920-luvun loppupuolella käyttöön tullut liikenteenohjauslaite. Sen tehtävänä on ohjata kääntyvä liikenne siirtymään toiselle kaistalle riittävän ajoissa, jotta liikenne suoraan mentäessä tai käännyttäessä olisi sujuvampaa. Majakka osoittaa neljään eri suuntaan ja öisin se on valaistu. Ensimmäiset liikennemajakat tulivat Helsinkiin vuoden 1926 autonäyttelyyn, jonne A.B. Gasaccumulator (nyk. AGA Oy) oli toimittanut kaksi laitetta Maneesin eteen sekä Fabianinkadun ja Etelä-Esplanadin risteykseen. Nämä oli tarkoitus sijoittaa myöhemmin Hakasalmenkadun päähän Rautatientorin kulmaukseen ja toinen kokeiluja varten eri paikkoihin Erottajalle. Arkadiankadun ja Läntisen Viertotien kulmaan sijoitettu majakka osoittautui niin tarkoituksenmukaiseksi, että kaupunginvaltuuston liikennekomitea päätti ostaa sen Helsingille.

Liikennemajakka oli ainakin vuonna 1937 Tampereella Hämeenkadun ja Rautatienkadun risteyksessä. Maailman pohjoisimman liikennemajakan sanottiin olevan vuonna 1938 Kemissä. Ulkomailla yleistyneistä liikennevaloista puhuttiin vielä 1930-luvulla yleisesti liikennemajakoina.

## Lähteet
Koen Bouwman

**Koen Bouwman** (s. 2. joulukuuta 1993 Ulft, Gelderland) on alankomaalainen maantiepyöräilijä, ajajatyypiltään yleis- ja mäkiajaja. Hän aloitti ammattilaisuransa Cycling Team Jo Piels -joukkueessa 2013–2014 ja edusti alankomaalaista Team LottoNL-Jumbo / Team Jumbo-Visma / Team Visma–Lease a Bikea vuodet 2015–2024. Kaudesta 2025 alkaen hän kilpailee australialaisessa Team Jayco-AlUlassa.

Bouwman kuului sekaviestin Euroopan- ja maailmanmestaruuden voittaneisiin Alankomaiden joukkueisiin 2019. Italian ympäriajossa 2022 hän voitti mäkikirikilpailun sekä Potenzaan päättyneen seitsemännen ja Santuario di Castelmonteen päättyneen 19. etapin.

## Saavutuksia

Lähteet: Pro Cycling Stats, Cycling Archives
;2015
:Tour de Normandie, mäkikirikilpailun voitto
:Giro della Valle d'Aosta, 5. etapin voitto
;2017
:Critérium du Dauphiné, mäkikirikilpailun ja 3. etapin voitto
;2019
:EM-kilpailut, sekaviestissä kultaa
:MM-kilpailut, sekaviestissä kultaa
;2020
:Czech Tour, mäkikirikilpailun voitto
;2021
:Italian ympäriajo, kokonaiskilpailussa 12:s
:EM-kilpailut, sekaviestissä pronssia
:MM-kilpailut, sekaviestissä hopeaa
;2022
:Italian ympäriajo, mäkikirikilpailun sekä 7. ja 19. etapin voitto
:Okolo Slovenska, 3. etapin voitto
:Settimana Internazionale Coppi e Bartali, kokonaiskilpailun ja 3. etapin voitto

## Lähteet
LEGO Ninjago - Saari

**Saari** () on animaatiosarjan Lego Ninjagon neljännentoista tuotantokauden esi-osa, jossa ninjat matkaavat Vartijoiden saarelle, josta he löytävät myrskyamuketin, jonka Ensimmäinen Spinjitzumestari on saaren asukkaille luovuttanut vahdittavaksi.
## Jaksot

## Ääninäyttelijät

## Lähteet
1. https://www.ruutu.fi/ohjelmat/lego-ninjago-masters-of-spinjitzu
Seututie 569

**Seututie 569** on Pohjois-Savossa kulkeva seututie. Tie kulkee Kuopion Nilsiästä samaiseen kaupunkiin kuuluvan Juankosken kautta Kaavin keskustaajamaan. Tien kunto on todella vaihteleva. Nilsiän ja Juankosken välinen tieosuus on kuitenkin selvästi parempikuntoinen kuin Juankosken ja Kaavin välinen tieosuus, joka on päässyt kovin kehnoon kuntoon.

## Reitti ja tieyhteydet
* Nilsiä (seututie 577 ja yhdystie 16425)
* Laatakkomäki (kantatie 75)
* Lähteenkorva (yhdystie 5672)
* Vuotjärvi (yhdystie 16427)
* Pirttilampi (yhdystie 5674)
* Puukkomäki (seututie 567)
* Juankoski (yhdystie 16453)
* Viemanni (yhdystie 16478)
* Rupsa (seututie 570)
* Akonpohja (yhdystie 5691)
* Kaavi (seututie 566 ja seututie 573)

## Lähteet
Saumayrtit

**Saumayrtit** (*Leptinella*) on asterikasvisuku, jossa on 34 lajia. Ne ovat läheistä sukua erityisesti kotuloille. Saumayrttejä esiintyy alkuperäisinä eteläisellä pallonpuoliskolla. Lajeista suurin osa kasvaa Uudessa-Seelannissa ja osa myös Australiassa, Uudessa-Guineassa ja Patagoniassa. Yksi laji, *Leptinella plumosa*, esiintyy Eteläisen Jäämeren pohjoispuolen (subarktisilla) saarilla kuten Kerguelenissa.
Saumayrttejä voidaan käyttää maanpeittokasveina ja myös viljellään esimerkiksi Euroopassa.

## Lajeja
* vihersaumayrtti (*Leptinella dioica*) – Uusi-Seelanti.
* pronssisaumayrtti (*Leptinella pusilla*) – Uusi-Seelanti.
* peittosaumayrtti (*Leptinella squalida*) – Uusi-Seelanti.

## Lähteet

## Aiheesta muualla
* Finto: Kassu – Kasvien suomenkieliset nimet: ''Leptinella''
Piiskat

**Piiskat** (*Perovskia*) on aiemmin hyväksytty huulikukkaiskasvien heimon kasvisuku. Se yhdistetään salvioiden (*Salvia*) alasuvuksi (subg. *Perovskia*). *Perovskia* on nimetty venäläisen kenraalin Vasili Perovskin mukaan.

Piiskoihin kuuluneet lajit kasvavat Aasiassa, erityisesti Keski-Aasian ja Tiibetin suunnalla. Puutarhaperennana viljellään sulkapiiskaa (*Perovskia atriplicifolia* eli nyk. *Salvia yangii*), joka on kotoisin Afganistanista, Pakistanista ja Länsi-Kiinasta.

## Lähteet

## Aiheesta muualla
* Finto: Kassu – Kasvien suomenkieliset nimet: ''Perovskia''
Shamppanjadieetillä / Hölliikse

**”Shamppanjadieetillä / Hölliikse”** on suomalaisen rap-artistin Gettomasan tuplasingle, joka julkaistiin 27. toukokuuta 2022. 
”Shamppanjadieetillä”-kappaleella vierailee rap-artisti Van Hegen.

”Shamppanjadieetillä”-kappaleelle kuvattiin musiikkivideo, jonka on ohjannut Mitro Boahene. Musiikkivideolla on tribuutti loppuvuodesta 2020 menehtyneelle rap-artisti Mike Molle.

Vuoden 2023 Emma-gaalassa ”Shamppanjadieetillä” oli ehdolla vuoden biisi -kategoriassa. Se oli myös yksi ilmestymisvuotensa kuunnelluimmista suomalaisista kappaleista, ja nykyään se on yksi kuunnelluimmista suomenkielisistä kappaleista musiikkipalvelu Spotifyssa yli 24 miljoonalla kuuntelullaan.

## Kappaleet
# 
# 

## Listasijoitukset
### ”Shamppanjadieetillä”

### ”Hölliikse”

## Sertifikaatiot
### ”Shamppanjadieetillä”

### ”Hölliikse”

## Lähteet
Ohraruohot

**Ohraruohot** (*Neslia*) on ristikukkaiskasveihin kuuluva kasvisuku, jonka on kuvannut Nicaise Auguste Desvaux 1815. Suvussa on kaksi lajia. Ohraruohojen läheisimpiä sukulaisia ovat samaan sukuryhmään kuuluvat lutukat ja tankiot.

Ohraruoholajit: *Neslia apiculata* (syn. *N. paniculata* subsp. *thracica*) ja *Neslia paniculata*.

Suomeksi on nimetty ohraruoho (*Neslia paniculata*). Laji esiintyy alkuperäisenä Euraasiassa ja myös Suomessa joskus paikoitellen satunnaisena uustulokkaana.

## Lähteet

## Aiheesta muualla
* Suomen Lajitietokeskus: Ohraruohot – ''Neslia''
Päivänloistot

**Päivänloistot** (*Heliophila*) on ristikukkaiskasveihin kuuluva kasvisuku, jonka on kuvannut Carl von Linné 1763. Suvussa on 81–96 lajia. Suomeksi nimetyt lajit ovat isopäivänloisto (*Heliophila africana*) ja silmäpäivänloisto eli päivänloisto (*Heliophila coronopifolia*). Kaikki päivänloistot kasvavat eteläisessä Afrikassa.

## Päivänloistolajeja

* *Heliophila acuminata*
* *Heliophila adpressa*
* *Heliophila affinis*
* *Heliophila africana*
* *Heliophila alpina*
* *Heliophila amplexicaulis*
* *Heliophila arenaria*
* *Heliophila arenosa*
* *Heliophila brachycarpa*
* *Heliophila brassicifolia*
* *Heliophila bulbostyla*
* *Heliophila callosa*
* *Heliophila carnosa*
* *Heliophila cedarbergensis*
* *Heliophila cinerea*
* *Heliophila collina*
* *Heliophila concatenata*
* *Heliophila cornellsbergia*
* *Heliophila cornuta*
* *Heliophila coronopifolia*
* *Heliophila crithmifolia*
* *Heliophila cuneata*
* *Heliophila descurva*
* *Heliophila deserticola*
* *Heliophila diffusa*
* *Heliophila digitata*
* *Heliophila dregeana*
* *Heliophila elata*
* *Heliophila elongata*
* *Heliophila ephemera*
* *Heliophila esterhuyseniae*
* *Heliophila eximia*
* *Heliophila filicaulis*
* *Heliophila gariepina*
* *Heliophila glauca*
* *Heliophila hurkana*
* *Heliophila integrifolia*
* *Heliophila juncea*
* *Heliophila katbergensis*
* *Heliophila laciniata*
* *Heliophila lactea*
* *Heliophila latisiliqua*
* *Heliophila leptophylla*
* *Heliophila linearis*
* *Heliophila linoides*
* *Heliophila macowaniana*
* *Heliophila macra*
* *Heliophila macrosperma*
* *Heliophila meyeri*
* *Heliophila minima*
* *Heliophila monosperma*
* *Heliophila namaquana*
* *Heliophila namaquensis*
* *Heliophila nubigena*
* *Heliophila obibensis*
* *Heliophila patens*
* *Heliophila pectinata*
* *Heliophila pendula*
* *Heliophila pinnata*
* *Heliophila polygaloides*
* *Heliophila promontorii*
* *Heliophila pubescens*
* *Heliophila pusilla*
* *Heliophila ramosissima*
* *Heliophila refracta*
* *Heliophila remotiflora*
* *Heliophila rigidiuscula*
* *Heliophila rimicola*
* *Heliophila scandens*
* *Heliophila schulzii*
* *Heliophila scoparia*
* *Heliophila seselifolia*
* *Heliophila suavissima*
* *Heliophila suborbicularis*
* *Heliophila subulata*
* *Heliophila tabularis*
* *Heliopila tricuspidata*
* *Heliophila trifurca*
* *Heliophila tulbaghensis*
* ''Heliophila variabilis.

## Lähteet
City of the Spider Queen

**City of the Spider Queen** on seikkailumoduuli Dungeons & Dragons -roolipelin Forgotten Realms -kampanjamaailmaan.

## Juoni
Seikkailun tarina kertoo drowhaltioiden jumalattaren Llothin vaikenemisesta ja sitä seuraavasta anarkiasta. Tapahtumat sijoittuvat drowhaltioiden kaupunkiin Maerimydraan, joka on ulkoisten ja sisäisten vihollisten piirittämä. Epäkuolleitten jumalattaren Kiaransaleen kultti on ottanut vallan ja samaan aikaan vihollisarmeijat hyökkäävät.

## Vastaanotto
*City of the Spider Queen* voitti vuoden 2002 Origins Awardin parhaasta roolipeliseikkailusta

Mania.comin arvostelussa sitä pidettiin erinomaisena lisäyksenä mihin tahansa Forgotten Realmsin kampanjaan, lisäksi sen kuvituksen mainittiin olevan "ehdottoman huomattavaa".

## Lähteet
Sinivalvatit

**Sinivalvatit** (*Cicerbita*) on asterikasvien suku, jonka nykyinen taksonominen asema on epävarma. Sukuun voidaan sijoittaa lähes 40 lajia.

Suomessa sinivalvatteihin ei enää 2020-luvulla luokitella lajeja vaan suku luokitellaan salaattien (*Lactuca*) synonyymiksi. Sinivalvatteihin kuuluneita lajeja ovat pohjansinivalvatti (*Cicerbita alpina*) ja isosinivalvatti eli tarhasinivalvatti (*Cicerbita macrophylla*). Sen sijaan siperiansinivalvatti (*Lactuca sibirica*) on aiemminkin luokiteltu salaattien sukuun.

## Lähteet
Narrinpensaat

**Narrinpensaat** (*Decaisnea*) on kaksi Aasiassa kasvavaa pensaslajia sisältävä akebiakasveihin kuuluva suku. Niitä kasvaa luontaisesti Kiinassa, Myanmarissa ja Nepalissa.

Lajit:
* sininarrinpensas eli narrinpensas (*Decaisnea fargesii* Franch.)
* keltanarrinpensas (*Decaisnea insignis* (Griff.) Hook.f. & Thompson)

## Lähteet

## Aiheesta muualla
* Finto: Kassu – Kasvien suomenkieliset nimet: ''Decaisnea''
Múlaþing

**Múlaþing** on Islannin itäosassa sijaitseva kunta. Se luotiin vuonna 2020 yhdistämällä Borgarfjarðarhreppur, Djúpavogshreppur, Fljótsdalshérað ja Seyðisfjörður. Kunta on pinta-alaltaan Islannin toiseksi suurin kunta, ja se kattaa noin kymmenen prosenttia koko maan pinta-alasta. Kunnan keskuspaikka ja suurin asutuskeskus on Egilsstaðir.

Kuntien yhdistymisestä järjestettiin kussakin neljässä entisessä kunnassa kansanäänestys lokakuussa 2019; yhdistyminen hyväksyttiin niissä kaikissa. Liikenne- ja paikallishallintoministeri Sigurður Ingi Jóhannsson vahvisti kuntien yhdistymisen helmikuussa 2020, ja yhdistyminen astui voimaan 3. toukokuuta 2020. 

Kuntien asukkaat äänestivät myös uuden kunnan nimestä; eniten ääniä, 1028, sai Múlaþing. Muita ehdotettuja nimiä olivat *Drekabyggð*, *Austurþing*, *Múlaþinghá*, *Múlabyggð* ja *Austurþinghá*. Kunnanvaltuusto vahvisti nimen lokakuussa 2020. 

## Lähteet
USS San Antonio (LPD-17)

**USS San Antonio** (runkonumero LPD-17) on Yhdysvaltain laivaston San Antonio -luokan maihinnousualus. Sen telakkakannelle voidaan sijoittaa joko kaksi LCAC-ilmatyynyalusta tai yksi LCU-maihinnousualus. Sillä voidaan kuljettaa joukkoja ja 14 amfibiovaunua.

## Valmistus

Alus tilattiin New Orleansista Lousianasta Northrop Grumman Ship Systemsin Avondale divisioonalta, missä köli laskettiin 9. joulukuuta 2000. Alus laskettiin vesille 19. heinäkuuta 2003 kumminaan Texasin senaattori Kay Bailey Hutchison ja otettiin palvelukseen 14. tammikuuta 2006 Naval Station Inglesidessä Texasissa ensimmäisenä päällikkönään Jon Padfield.

## Palvelus
Bradley Lee vastaanotti 14. tammikuuta 2006 aluksen päällikkyyden. Seuraavana päivänä alus saapui uuteen kotisatamaansa Norfolkin laivastotukikohtaan Virginiassa.

David Snowdenista tuli 18. maaliskuuta 2022 aluksen 13. päällikkö, kun hän vapautti Robert T. Bibeaun tehtävästä. Alus siirrettiin 21. maaliskuuta Marine Hydraylics Industriedsin Ship Repair & Servicesin telakalle.

## Lähteet